357 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 43 

16 Ιανουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός συμπληρωματικών μέτρων για την εφαρ¬ 
μογή των διατάξεων του Καν. (ΕΟΚ) 2081/92 του 
Συμβουλίου της 14ης Ιουλίου 1992 για την προστα¬ 
σία των γεωγραφικών ενδείξεων και των ονομασιών 
προέλευσης των γεωργικών προϊόντων και των τρο¬ 
φίμων, όπως αυτός έχει τροποποιηθεί και ισχύει.... 1 
Μετάθεση ημερομηνίας υπογραφής των συμβάσεων 
βιομηχανικής τομάτας για την περίοδο 2004-2005.. 2 


ΑΠΟΦΑΣΕΙ Σ 

Αριθ. 282303 (1) 

Καθορισμός συμπληρωματικών μέτρων για την εφαρμο¬ 
γή των διατάξεων του Καν. (ΕΟΚ) 2081/92 του Συμ¬ 
βουλίου της 14ης Ιουλίου 1992 για την προστασία των 
γεωγραφικών ενδείξεων και των ονομασιών προέλευ¬ 
σης των γεωργικών προϊόντων και των τροφίμων, 
όπως αυτός έχει τροποποιηθεί και ισχύει. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ -ΑΝΑΠΤΥΞΗΣ - 
ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 1 παρ. 1,2 και 3του Ν. 1338/1983 (Α'34) 
«Εφαρμογή του κοινοτικού δικαίου», όπως τροποποιήθη¬ 
κε με το άρθρο 6 του Ν. 1440/84 (Α' 70) «Συμμετοχή της 
Ελλάδας στο κεφάλαιο, στα αποθεματικά και στις προ¬ 
βλέψεις της Ευρωπαϊκής Τράπεζας Επενδύσεων, στο κε¬ 
φάλαιο της Ευρωπαϊκής Κοινότητας Άνθρακος και Χάλυ- 
βος και του Οργανισμού Εφοδιασμού της ΕΨΒΑΤΟΜ» και 
του άρθρου 65του Ν. 1892/1990 (ΑΊ01). 

β) Του άρθρου 22 παρ. 3 του Ν. 992/1979 (Α' 280) «περί 
οργάνωσης των διοικητικών υπηρεσιών για την εφαρμο¬ 
γή της Συνθήκης Προσχώρησης της Ελλάδας στις Ευρω¬ 
παϊκές Κοινότητες και ρύθμισης συναφών θεσμικών και 
οργανωτικών θεμάτων». 


γ) Του άρθρου 29 Α'του Ν. 1558/85 «Κυβέρνηση και Κυ¬ 
βερνητικά Όργανα» (Α' 137) όπως αυτό προστέθηκε με το 
άρθρο 27 του ν. 2081/1992 (Α' 154) «Ρύθμιση του θεσμού 
των Επιμελητηρίων, τροποποίηση διατάξεων του Ν. 
1712/1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαγ- 
γελματιών και άλλες διατάξεις» και αντικαταστάθηκε από 
το άρθρο 1 παρ. 2α του Ν. 2469/1997 «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις» (Α' 38). 

δ) Τηςπαραγράφου 6του άρθρου 13 και των άρθρων 14 
και 15 του Ν. 2690/1999 (Α'45) περί «Κύρωση του Κώδικα 
Διοικητικής Διαδικασίας και άλλες διατάξεις". 

ε) Του Νόμου 2040/92 (Α' 70) περί «Ρύθμιση θεμάτων 
αρμοδιότητας Υπουργείου Γεωργίας και νομικών προσώ¬ 
πων εποπτείας του και άλλες διατάξεις». 

στ) Του άρθρου 33 του Νόμου 2538/97 (Α' 242) περί 
«Τροποποίηση της κείμενης νομοθεσίας για τα γεωργικά 
και κτηνιατρικά φάρμακα, ρύθμιση χρεών συνεταιριστι¬ 
κών οργανώσεων και άλλες διατάξεις» όπως τροποποιή¬ 
θηκε και συμπληρώθηκε με το άρθρο 33 παρ. 2 και 3 του 
Ν. 3147/03 (Α'135). 

ζ) Του Ν. 2637/98 (Α' 200) περί «Σύσταση Οργανισμού 
Πιστοποίησης Λογαριασμών, Οργανισμού Πληρωμών και 
Ελέγχου Κοινοτικών Ενισχύσεων Προσανατολισμού και 
Εγγυήσεων, Οργανισμού Πιστοποίησης και Επίβλεψης 
Γ εωργικών Προϊόντων, Γ ενικών Διευθύνσεων και θέσεων 
προσωπικού στο Υπουργείο Γεωργίας και Εταιρείας Αξιο¬ 
ποίησης Αγροτικής Γης Α.Ε. και άλλες διατάξεις», όπως 
τροποποιήθηκε με το άρθρο 29 παρ. 9-13 του Ν. 
3147/2003 (Α' 135). 

2. α) Τον κανονισμό (ΕΟΚ) 2081/92του Συμβουλίου της 
14ης Ιουλίου 1992 (Ε.Εαριθμ. Ε 208/24.7.92), για την προ¬ 
στασία των γεωγραφικών ενδείξεων και των ονομασιών 
προέλευσηςτωνγεωργικώνπροϊόντωνκαιτωντροφίμων, 
όπως αυτός έχει τροποποιηθεί, συμπληρωθεί και ισχύει, 
β) τον κανονισμό (ΕΟΚ) 2037/93 της Επιτροπής της 
27ης Ιουλίου 1993 (1185/28.7.1993) περί λεπτομερών κα¬ 
νόνων εφαρμογής του κανονισμού (ΕΟΚ) αριθ. 2081/92 
του Συμβουλίου για την προστασία των γεωγραφικών εν¬ 
δείξεων και ονομασιών προέλευσης των γεωργικών προϊ¬ 
όντων και των τροφίμων, όπως αυτός έχει τροποποιηθεί, 
συμπληρωθεί και ισχύει, 

γ) τον κανονισμό (ΕΚ) 1107/96 της Επιτροπής της 12ης 
Ιουνίου 1996 (1148/21.6.1996) σχετικά με την καταχώρη- 
ση των γεωγραφικών ενδείξεων και των ονομασιών προέ¬ 
λευσης, σύμφωνα με τη διαδικασία που προβλέπεται στο 
άρθρο 17 του κανονισμού (ΕΟΚ) 2081/92, όπως αυτός 
έχει τροποποιηθεί, συμπληρωθεί και ισχύει, 

δ) τον κανονισμό (ΕΚ) 2400/96 της Επιτροπής της 17ης 
Δεκεμβρίου 1996 (ί 327/18.12.1996) για την εγγραφή ορι¬ 
σμένων ονομασιών στο «μητρώο προστατευόμενων ονο¬ 
μασιών προέλευσης και προστατευόμενων γεωγραφικών 
ενδείξεων» που προβλέπεται στον κανονισμό (ΕΟΚ) 
2081/92 του συμβουλίου για την προστασία των γεωγρα¬ 
φικών ενδείξεων και των ονομασιών προέλευσης των γε¬ 
ωργικών προϊόντων και των τροφίμων, όπως αυτός έχει 
τροποποιηθεί, συμπληρωθεί και ισχύει. 

3. Την 21386/03 κοινή απόφαση του Πρωθυπουργού και 
του Υπουργού Ανάπτυξης περί «Ανάθεση αρμοδιοτήτων 
στον Υφυπουργό Ανάπτυξης Κίμωνα Κουλούρη» (Β' 985). 

4. Την 36030/20.1.2000 (Β'92), απόφαση του Υπουργού 
Γεωργίας με θέμα την «Κατάρτιση και τήρηση επίσημου 
μητρώου εργαστηρίων συνεργαζομένων με τον 
Ο.Π.Ε.ΓΕ.Π.». 

5. Τις διατάξεις του Εθνικού Κώδικα Τροφίμων και Πο¬ 
τών. 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Άρθρο 1 
Σκοπός 

Σκοπός της παρούσας απόφασης είναι η θέσπιση συ¬ 
μπληρωματικών μέτρων για την εφαρμογή των διατάξεων 
του Καν. (ΕΟΚ) 2081/92 του Συμβουλίου για την «προ¬ 
στασία των γεωγραφικών ενδείξεων και των ονομασιών 
προέλευσης των γεωργικών προϊόντων και τροφίμων», 
όπως ισχύει κάθε φορά και που στα επόμενα άρθρα της 
παρούσας θα αναφέρεται ως ο «Κανονισμός». Η παρού¬ 
σα απόφαση εφαρμόζεται πλέον της ισχύουσας εθνικής 
και κοινοτικής νομοθεσίας για την παραγωγή, παρα¬ 
σκευή, διακίνηση, εμπορία, επισήμανση, παρουσίαση και 
διαφήμιση των γεωργικών προϊόντων και ειδών διατρο¬ 
φής. 

Άρθρο 2 
Αρμόδιες Αρχές 

Για την εφαρμογή των διατάξεων της παρούσας ορίζο¬ 
νται ως αρμόδιες αρχές: 

1. Το Υπουργείο Γεωργίας διάτων αρμοδίων υπηρεσιών 
του κατά περίπτωση, το οποίο ασκεί τις παρακάτω αρμο¬ 
διότητες: 

α) παραλαμβάνει, ελέγχει και διαβιβάζει στην Επιτροπή 
τις αιτήσεις καταχώρησης προϊόντων ΠΟΠ και ΠΓΕ, σύμ¬ 
φωνα με τις παρ. 4 και 5 του άρθρου 5 του «Κανονισμού», 
β) ενίσταται κατά ενδεχόμενης καταχώρησης προϊό¬ 
ντων άλλων χωρών, μεριμνά να λαμβάνουν γνώση των αι¬ 
τήσεων καταχώρησης όλοι οι ενδιαφερόμενοι που έχουν 
έννομο συμφέρον, και παραλαμβάνει και προωθεί τις πα¬ 
ραδεκτές ενστάσεις αυτών σύμφωνα με τις παρ. 1,2,3 και 
4 του άρθρου 7 του «Κανονισμού», 

γ) προβαίνει σε διαπραγματεύσεις για ενδεχόμενη επί¬ 
τευξη συμφωνίας με άλλα κράτη μέλη επί των ανωτέρω 
ενστάσεων, σύμφωνα με την παρ. 5 του άρθρου 7 του 
«Κανονισμού», 


δ) μεριμνά για την προώθηση αιτημάτων τροποποίησης 
των προδιαγραφών ήδη καταχωρημένων προϊόντων στο 
μητρώο των ΠΟΠ και ΠΓΕ, σύμφωνα με το άρθρο 9 του 
«Κανονισμού», 

ε) ενημερώνει την Επιτροπή για τις δομές ελέγχου και 
τις οριζόμενες για το σκοπό αυτό υπηρεσίες ελέγχου των 
προϊόντων ΠΟΠ/ΠΓΕ σύμφωνα με τις παρ. 1,2,3 και 5 του 
άρθρου 10, του «Κανονισμού» και ασκεί εποπτεία σε αυ¬ 
τές, 

στ) ενεργεί, σε περιπτώσεις ισχυρισμών ότι παύει να 
πληρούται κάποιος όρος των προδιαγραφών ενός προϊό¬ 
ντος ΠΟΠ ή ΠΓΕ, σύμφωνα με το άρθρο 11 του «Κανονι¬ 
σμού», 

ζ) συμμετέχει στην επιτροπή που ορίζεται στο άρθρο 15 
του «Κανονισμού". 

η) διενεργεί ελέγχους στους δικαιούχους χρήσης εν¬ 
δείξεων Π.Ο.Π. /Π.Γ.Ε.,του άρθρου 7 της παρούσας, στο 
πλαίσιο της εποπτείας του. 

2. Ο Οργανισμός Πιστοποίησης και Επίβλεψης Γεωργι¬ 
κών Προϊόντων (Ο.Π.Ε.ΓΕ.Π.) με τον διακριτικό τίτλο 
ΑΟΒΟΟΕΒΤ, ο οποίος ασκεί τις παρακάτω αρμοδιότητες: 

α) ελέγχει και διασφαλίζει ότι τα γεωργικά προϊόντα και 
τα τρόφιμα που τίθενται στην αγορά και φέρουν τις κατα- 
χωρημένες ονομασίες ΠΟΠ και ΠΓΕ, συμμορφώνονται 
προς τις απαιτήσεις της κείμενης κοινοτικής και εθνικής 
νομοθεσίας, 

β) πιστοποιεί τα εν λόγω προϊόντα και χορηγεί την άδεια 
χρήσης των ενδείξεων, του κοινοτικού συμβόλου και της 
σήμανσης πιστοποίησης του ΟΠΕΓΕΠ, που καθορίζονται 
στο άρθρο 8 της παρούσας, 

γ) ελέγχει στα σημεία χονδρικής και λιανικής πώλησης 
ή και διάθεσης, την ορθή χρήση των ενδείξεων «ΠΟΠ» και 
«ΠΓΕ», του κοινοτικού συμβόλου καθώς και της σήμαν¬ 
σης πιστοποίησης που καθορίζονται στο άρθρο 8 της πα¬ 
ρούσας, 

δ) εγκρίνει τα αιτήματα ενδιαφερομένων για την παρα¬ 
γωγή και τοποθέτηση στην αγορά κατοχυρωμένων γεωρ¬ 
γικών προϊόντων και τροφίμων που φέρουν τις ενδείξεις 
ΠΟΠ και ΠΓΕ, σύμφωνα με τη διαδικασία του άρθρου 4 
της παρούσας και καταρτίζει και τηρεί το «Μητρώο δικαι¬ 
ούχων χρήσης ΠΟΠ και ΠΓΕ» του άρθρου 7 της παρού¬ 
σας, 

ε) εκπονεί και εκδίδει τους Κανονισμούς Ελέγχου και Πι¬ 
στοποίησης των καταχωρημένων προϊόντων ΠΟΠ και 
ΠΓΕ, σύμφωνα με το άρθρο 40 του Ν. 2637/98, 

στ) ενημερώνει το Υπουργείο Γ εωργίας για τα αποτελέ¬ 
σματα των ελέγχων του καθώς και τα μέτρα που έλαβε κα¬ 
τά τη διενέργεια αυτών, σύμφωνα με την παράγραφο 4 
του άρθρου 10 του «Κανονισμού». 

Άρθρο 3 

Διαδικασία Αναγνώρισης ΠΟΠ-ΠΓΕ 

1. Αίτηση για την καταχώρηση ενός προϊόντος στο «Μη¬ 
τρώο Προστατευόμενων Ονομασιών Προέλευσης και 
Προστατευόμενων Γεωγραφικών Ενδείξεων», της παρα¬ 
γράφου 3 του άρθρου 6 του «Κανονισμού», μπορεί να 
υποβάλλει: 

1.1 Μία ομάδα, όπως ορίζεται στις παρ. 1 και 2 του άρ¬ 
θρου 5 του «Κανονισμού» 

1.2 Ένα νομικό ή φυσικό πρόσωπο, εφόσον πληροί τις 
προϋποθέσεις όπως έχουν καθοριστεί στο άρθρο 1 του 
Καν (ΕΟΚ)2037/93της Επιτροπής. 

2. Η αίτηση απευθύνεται στο Υπουργείο Γεωργίας και 

κατατίθεται στη Γεωργική Υπηρεσία της Νομαρχιακής 
Αυτοδιοίκησης όπου έχει την έδρα του ο φορέας υποβο¬ 
λής της αίτησης. Η αίτηση περιλαμβάνει τουλάχιστον τα 
στοιχεία που αναφέρονται στην παρ. 2 του άρθρου 4 του 
«Κανονισμού». 

3. Η παραπάνω Γεωργική Υπηρεσία της Νομαρχιακής 
Αυτοδιοίκησης αποστέλλει την αίτηση, συνοδευόμενη 
από αιτιολογημένη εισήγηση εφ'όσον η ζώνη παραγωγής 
εμπίπτει ολικά ή μερικά στην περιοχή αρμοδιότητάς της, 
στην αρμόδια υπηρεσία του Υπουργείου Γεωργίας. 

4. Η αρμόδια υπηρεσία του Υπουργείου Γεωργίας πριν 
προβεί στον έλεγχο των στοιχείων του φακέλου της αίτη¬ 
σης, ανακοινώνει στις Γεωργικές Υπηρεσίες των Νομαρ¬ 
χιακών Αυτοδιοικήσεων της χώρας τις αιτήσεις, με περί¬ 
ληψη του περιεχομένου, προς γνώση και ενημέρωση 
όλων των εμπλεκόμενων φορέων και υποβολή αιτιολογη¬ 
μένης άποψης, στις περιπτώσεις που η ζώνη παραγωγής 
ανήκει ή εμπίπτει στην περιοχή αρμοδιότητάς τους. Οι 
λοιπές Ν.Α. αποστέλλουν άποψη εφ'όσον είναι αναγκαίο. 
Επίσης αποστέλλονται και τυχόν απόψεις εμπλεκόμενων 
φορέων. 

5. Το Υπουργείο Γ εωργίας ελέγχει όλα τα στοιχεία του 
φακέλου της αίτησης και εφόσον κρίνει, ότι αυτή πληροί 
τις προϋποθέσεις του «Κανονισμού» και της παρούσας, 
τη διαβιβάζει στην Επιτροπή της Ευρωπαϊκής Ένωσης, 
σύμφωνα με τη διαδικασία του άρθρου 5 του «Κανονι¬ 
σμού». 

6. Το Υπουργείο Γ εωργίας ενημερώνει τον αιτούντα για 
τα πορίσματα και τις ενέργειες της Επιτροπής σχετικά με 
το αίτημά του. 

7. Η ανωτέρω διαδικασία ακολουθείται και στην περί¬ 
πτωση υποβολής αίτησης τροποποίησης της συγγραφής 
υποχρεώσεων ενός ήδη καταχωρημένου προϊόντος 

Π.Ο.Π.ή Π.Γ.Ε. 

Άρθρο 4 

Δικαίωμα παραγωγής ή/ και διακίνησης προϊόντων 

Π.Ο.Π. 

1. Κάθε ενδιαφερόμενος παραγωγός, μεταποιητής, πα¬ 
ρασκευαστής ή/και συσκευαστής, ο οποίος επιθυμεί να 
τοποθετήσει στην αγορά γεωργικά προϊόντα ή και τρόφι¬ 
μα ΠΟΠ ή ΠΓΕ με τις ενδείξεις, το κοινοτικό σύμβολο κα¬ 
θώς και τη σήμανση πιστοποίησης που προβλέπονται στο 
άρθρο 8 της παρούσας θα πρέπει να τύχει έγκρισης. 

2. Η έγκριση χορηγείται άπαξαπότονΟΠΕΓΕΠ, ύστερα 
από αξιολόγηση της αίτησης και των απαιτούμενων δικαι- 
ολογητικών του ενδιαφερομένου τα οποία κατατίθενται 
μέσω των Γεωργικών Υπηρεσιώντων Νομαρχιακών Αυτο¬ 
διοικήσεων, στον ΟΠΕΓΕΠ, τουλάχιστον 3 μήνες πριν από 
την έναρξη της δραστηριότητάς του, με κοινοποίηση 
στην οικεία Γεωργική Υπηρεσία της Νομαρχιακής Αυτο¬ 
διοίκησης. Η εν λόγω έγκριση επίσης κοινοποιείται στις 
Γ εωργικές Υπηρεσίες των Νομαρχιακών Αυτοδιοικήσεων 
της Χώρας, στην αρμόδια υπηρεσία του Υπουργείου Γε¬ 
ωργίας, στο Υπουργείο Ανάπτυξης, στο Υπουργείο Οικο¬ 
νομίας και Οικονομικών, στον ΕΦΕΤ και σε λοιπές υπηρε¬ 
σίες ή φορείς κατά περίπτωση. 

Για την αξιολόγηση της αίτησης ο ΟΠΕΓΕΠ δύναται να 
προβαίνει σε επιτόπιους ελέγχους. 

3. Η αίτηση και τα απαιτούμενα, κατά περίπτωση προϊό¬ 
ντος ΠΟΠ/ΠΓΕ, δικαιολογητικά καθορίζονται στους Κα¬ 
νονισμούς Ελέγχου και Πιστοποίησης καταχωρημένων 
προϊόντων ΠΟΠ και ΠΓΕ του ΟΠΕΓΕΠ, που αναφέρονται 


στο εδάφιο (ε) της παραγράφου 2 του άρθρου 2 της πα¬ 
ρούσας. 

4. Μετά την έγκριση της ως άνω αίτησης, ο ΟΠΕΓΕΠ κα- 
λεί τον ενδιαφερόμενο να υπογράψει σχετική σύμβαση 
ένταξης στο σύστημα ελέγχου παραγωγής, μεταποίη¬ 
σης, παρασκευής ή/και συσκευασίας προϊόντων ΠΟΠ 
ή/και ΠΓΕ. 

5. Με την επιφύλαξη του άρθρου 9 της παρούσας, ο 
ΟΠΕΓΕΠ δύναται να ανακαλεί την ως άνω έγκριση εφό¬ 
σον δεν τηρούνται: 

- Οι όροι παραγωγής του καταχωρημένου προϊόντος 
ΠΟΠ ή ΠΓΕ 

- Οι όροι των Κανονισμών Ελέγχου και Πιστοποίησης 
καταχωρημένων προϊόντων ΠΟΠ και ΠΓΕ του εδαφίου (ε) 
της παραγράφου 2 του άρθρου 2 της παρούσας 

- Οι διατάξεις του άρθρου 8 της παρούσας 

- Οι όροι της σύμβασης 

6. Κάθε ενδιαφερόμενος που εντάσσεται στο σύστημα 
ελέγχου παραγωγής, μεταποίησης, παρασκευής ή/και 
συσκευασίας προϊόντων ΠΟΠ/ΠΓΕ καταβάλλει ετησίως 
στον ΟΠΕΓΕΠ το κόστος ελέγχου και πιστοποίησης που 
αναφέρεται στο άρθρο 6 της παρούσας. 

Άρθρο 5 

Έλεγχος και Πιστοποίηση 

1. ΟΠΕΓΕΠ διενεργεί τακτικούς ή και αιφνιδιαστικούς 
ελέγχους σύμφωνα με τους Κανονισμούς Ελέγχου και Πι¬ 
στοποίησης του εδαφίου (ε) της παραγράφου 2 του άρ¬ 
θρου 2 της παρούσας είτε κατόπιν καταγγελιών ή/και με¬ 
τά από ενημέρωση από άλλες αρχές ελέγχου κατά την 
διενέργεια ελέγχων της αρμοδιότητάς τους. 

Ειδικότερα οι, ως άνω, έλεγχοι διενεργούνται: 

Α. Σε μονάδες παραγωγής, μεταποίησης, παρασκευής 
ή/και συσκευασίας γεωργικών προϊόντων και τροφίμων 
ΠΟΠ/ΠΓΕ και πραγματοποιούνται από ομάδα ελεγκτών η 
οποία συνίσταται από έναν υπάλληλο του ΟΠΕΓΕΠ και 
έναν υπάλληλο της Γεωργικής Υπηρεσίας της οικείας Νο¬ 
μαρχιακής Αυτοδιοίκησης. Γ ια το σκοπό αυτό, οι Νομάρ¬ 
χες ορίζουν έναν τουλάχιστον υπάλληλο με τον αναπλη¬ 
ρωτή του για την εξυπηρέτηση των ελέγχων των προϊό¬ 
ντων ΠΟΠ και ΠΓΕ. Σε περίπτωση αδυναμίας των 
ελεγκτών που προέρχονται από την Νομαρχιακή Αυτοδι¬ 
οίκηση να συμμετάσχουν στις ομάδες ελέγχου, οι έλεγχοι 
θα διενεργούνται από υπαλλήλους του ΟΠΕΓΕΠ. Οι ως 
άνω ομάδες ελέγχου συγκροτούνται και μετακινούνται με 
απόφαση του Διευθύνοντος Συμβούλου του ΟΠΕΓΕΠ. 

Οι εν λόγω έλεγχοι αφορούν στην ορθή τήρηση των 
προδιαγραφών σύμφωνα με τις οποίες το γεωργικό προϊ¬ 
όν ή τρόφιμο έχει καταχωρηθεί ως ΠΟΠ ή ΠΓΕ προκειμέ- 
νου να διασφαλίζεται η παραγωγή, η μεταποίηση, η πα¬ 
ρασκευή ή/και η συσκευασία, η αποθήκευση, η διακίνηση 
και εμπορία των εν λόγω προϊόντων καθώς και στην ορθή 
χρήση της επισήμανσης του άρθρου 8 της παρούσας. 

Για το σκοπό αυτό οι οριζόμενοι ελεγκτές που αναφέ- 
ρονται ανωτέρω, εφοδιάζονται από τον ΟΠΕΓΕΠ με ειδι¬ 
κά έγγραφα ταυτοπροσωπίας τα οποία υποχρεούνται να 
επιδεικνύουν στους ελεγχόμενους κατά την διενέργεια 
των ελέγχων. 

Β. Στα σημεία χονδρικής και λιανικής πώλησης των εν 
λόγω προϊόντων ήτοι σε κάθε είδους κατάστημα, χώρο 
πώλησης ή/και διάθεσης γεωργικών προϊόντων με ενδεί¬ 
ξεις ΠΟΠ ή ΠΓΕ, προκειμένου να προστατευτούν οι ως 
άνω προστατευόμενες ενδείξεις, το κοινοτικό σύμβολο 

καθώς και η σήμανση πιστοποίησης του άρθρου 8 της πα¬ 
ρούσας. 

Ο Ο.Π.Ε.ΓΕ.Π. διενεργεί τους ελέγχους αυτούς με αρ¬ 
μόδια όργανα, τα οποία ορίζονται με απόφαση του Διευ- 
θύνοντος Συμβούλου. Στις ομάδες ελέγχου δύναται να 
συμμετέχουν οι υπάλληλοιτων Νομαρχιακών Αυτοδιοική¬ 
σεων που ορίζονται σύμφωνα με το εδάφιο (Α) της παρα¬ 
γράφου 1 του παρόντος άρθρου ή και υπάλληλοι άλλων 
υπηρεσιών της Νομαρχιακής Αυτοδιοίκησης που ορίζο¬ 
νται με την ίδια διαδικασία. 

2. Κατά τη διενέργεια των ελέγχων που αναφέρονται 
στηνπαράγραφο 1 τουπαρόντος άρθρου, οι ελεγχόμενοι 
υποχρεούνται να διευκολύνουν τα ελεγκτικά όργανα, θέ¬ 
τοντας στη διάθεσή τους κάθε ζητούμενο αποδεικτικό 
στοιχείο ή πληροφορία, που αφορά τον συγκεκριμένο 
έλεγχο και προβλέπεται από την κείμενη κοινοτική και 
εθνική νομοθεσία καθώς και τους Κανονισμούς Ελέγχου 
και Πιστοποίησης καταχωρημένων προϊόντων ΠΟΠ και 
ΠΓΕ του ΟΠΕΓΕΠ, όπως πιστοποιητικά, παραστατικά 
εμπορίας, λογιστικά βιβλία ή οιοδήποτε άλλο στοιχείο ζη¬ 
τηθεί. 

3. Οι ελεγκτές που διενεργούν τους ελέγχους της πα¬ 
ραγράφου 1 του παρόντος άρθρου, δύνανται επίσης να 
προβαίνουν σε: 

- Δειγματοληψίες ή/και παραγγελίες εργαστηριακών 
αναλύσεων των εν λόγω γεωργικών προϊόντων και τροφί¬ 
μων για τον προσδιορισμό των ποιοτικών και τυπικών χα¬ 
ρακτηριστικών τους σύμφωνα με τις προδιαγραφές κα- 
ταχώρησήςτους 

- ελέγχους των χρησιμοποιούμενων προστατευόμενων 
ενδείξεων και συμβόλων, του κοινοτικού συμβόλου κα¬ 
θώς και της σήμανσης πιστοποίησης που αναφέρονται 
στο άρθρο 8 της παρούσας 

- αξιοποίηση κάθε άλλου στοιχείου που μπορεί να οδη¬ 
γήσει τον έλεγχο σε ακριβή συμπεράσματα 

4. Ο ΟΠΕΓΕΠ αποστέλλει τα δείγματα των γεωργικών 
προϊόντων ή τροφίμων που αναφέρονται στην παράγρα¬ 
φο 3 του παρόντος άρθρου, σε εργαστήρια του Υπουρ¬ 
γείου Γεωργίας, εποπτευόμενων από αυτό φορέων κα¬ 
θώς και σε αξιολογημένα εργαστήρια του ΟΠΕΓΕΠ σύμ¬ 
φωνα με την 36030/20.1.2000 υπουργική απόφαση (Β' 
92). 

5. Οι έλεγχοι πρέπει να είναι διακριτικοί και με σεβασμό 
προς τα δικαιώματα των ελεγχόμενων και τα εν λόγω όρ¬ 
γανα να ενημερώνουν τους ελεγχόμενους για τους σκο¬ 
πούς του ελέγχου, επιδεικνύοντας όλα τα σχετικά έγγρα¬ 
φα που αναφέρονται στο εδάφιο (Α) της παραγράφου 1 
του παρόντος άρθρου. 

6. Μετά το πέρας του κάθε ελέγχου ή/και δειγματολη¬ 
ψίας, οι ελεγκτές συντάσσουν πρακτικό ελέγχου ή/και 
πρακτικό δειγματοληψίας εφόσον προβαίνουν σε δειγμα¬ 
τοληψία προϊόντος ΠΟΠ/ΠΓΕ, είτε διαπιστωθεί παρατυ¬ 
πία ή/και παράβαση είτε όχι. Τα εν λόγω πρακτικά συ¬ 
μπληρώνονται με σαφήνεια εις διπλούν και συνυπογρά¬ 
φονται από τον ελεγχόμενο, ο οποίος διατηρεί το 
δικαίωμα να καταγράψει, επί των πρακτικών, τις τυχόν 
επιφυλάξεις του επί των παρατηρήσεων ή διαπιστώσεων 
των ελεγκτών. 

7. Η άρνηση, εκ μέρους του ελεγχόμενου, συνυπογρα- 
φής του ως άνω πρακτικού ελέγχου ή του πρακτικού δειγ¬ 
ματοληψίας θεωρείται άρνηση ελέγχου και συνεπάγεται 
την επιβολή της κύρωσης, που προβλέπεται στην παρά¬ 
γραφο 4 του άρθρου 9 της παρούσας. 


8. Μετά το πέρας των ελέγχων που αναφέρονται στην 
παράγραφο 1 του παρόντος άρθρου και την αξιολόγηση 
των πρακτικών ελέγχου και εφόσον διαπιστώνεται η τή¬ 
ρηση των απαιτήσεων του «Κανονισμού», της κείμενης 
εθνικής νομοθεσίας, των Κανονισμών Ελέγχου και Πιστο¬ 
ποίησης καταχωρημένων προϊόντων ΠΟΠ και ΠΓΕ του 
ΟΠΕΓΕΠ καθώς και της παρούσας, ο ΟΠΕΓΕΠ χορηγεί 
στους ενδιαφερομένους με τους οποίους έχει συνάψει 
σύμβαση ελέγχου, επίσημα έγγραφα πιστοποίησης. 

9. Τα εν λόγω επίσημα έγγραφα πιστοποίησης που χο¬ 
ρηγεί ο ΟΠΕΓΕΠ, υπάτη μορφή βεβαιώσεων ή/και πιστο¬ 
ποιητικών, δίνουν το δικαίωμα στους ενδιαφερομένους 
να χρησιμοποιούν τις ενδείξεις, το κοινοτικό σύμβολο και 
τη σήμανση πιστοποίησης του άρθρου 9 της παρούσας. 

Άρθρο 6 

Κόστος υπηρεσιών ελέγχου και πιστοποίησης 

Σύμφωνα με την παρούσα απόφαση και κατ’ εφαρμογή 
της παραγράφου 7 του άρθρου 10 του «Κανονισμού». 

1. Το κόστος ένταξης στο σύστημα ελέγχου και πιστο¬ 
ποίησης, το κόστος των ελέγχων του εδαφίου (Α) της πα¬ 
ραγράφου 1 του άρθρου 5 της παρούσας καθώς και το 
κόστος των χημικών αναλύσεων σε περιπτώσεις δειγμα¬ 
τοληψίας προϊόντων ΠΟΠ και ΠΓΕ, βαρύνουντον ελεγχό¬ 
μενο παραγωγό, μεταποιητή, παρασκευαστή ή/και συ- 
σκευαστή των εν λόγω προϊόντων. 

2. Το ως άνω κόστος των ως άνω ελέγχων, η διαδικασία 
πληρωμής του καθώς και κάθε άλλη σχετική λεπτομέρεια 
καθορίζονται με Κανονισμούς Ελέγχου και Πιστοποίησης 
καταχωρημένων προϊόντων ΠΟΠ και ΠΓΕ, του εδαφίου 
(ε) της παραγράφου 2 του άρθρου 2 της παρούσας. 

3. Τα ανωτέρω ποσά υποβάλλονται για να καλύψουντο 
κόστος των παρεχόμενων υπηρεσιών του ΟΠΕΓΕΠ και 
δεν έχουν κερδοσκοπικό χαρακτήρα. 

4. Οι δαπάνες μετακίνησης καθώς και υπερωριακής 
απασχόλησης, ειδικής αποζημίωσης και τυχόν άλλες δα¬ 
πάνες των ελεγκτών που ορίζονται με την παράγραφο 1 
του άρθρου 5 της παρούσας καλύπτονται από τον ΟΠΕ¬ 
ΓΕΠ, σύμφωνα με τον ισχύοντα Κανονισμό Οικονομικής 
Διαχείρισης -Συστήματος Δαπανών - Διοικητικής Μέρι¬ 
μνας, του ΟΠΕΓΕΠ. 

Άρθρο 7 

Μητρώο Δικαιούχων Χρήσης Ενδείξεων ΠΟΠ/ΠΓΕ 

1. Ο Ο.Π.Ε.ΓΕ.Π. καταρτίζει και τηρεί Μητρώο Δικαιού¬ 
χων Χρήσης Ενδείξεων ΠΟΠ/ΠΓΕ, το οποίο αποτελεί δη¬ 
μόσιο βιβλίο και η πρόσβαση σε αυτό είναι ελεύθερη σε 
κάθε ενδιαφερόμενο χωρίς να είναι απαραίτητη η επίκλη¬ 
ση έννομου συμφέροντος. 

2. Στο Μητρώο Δικαιούχων Χρήσης Ενδείξεων 
ΠΟΠ/ΠΓΕ καταχωρούνται τουλάχιστον τα εξής στοιχεία: 

- το ονοματεπώνυμο ή/και η επωνυμία και έδρα του δι¬ 
καιούχου 

- το είδος και η ονομασία του γεωργικού προϊόντος ή 
τροφίμου 

- η κατηγορία ΠΟΠ ή ΠΓΕ 

- ημερομηνία έγκρισης, ανανέωσης ή/και ανάκλησης 
του δικαιώματος χρήσης των εν λόγω ενδείξεων. 

Άρθρο 8 
Επισήμανση 

1. Στην επισήμανση και διαφήμιση ή και τα συνοδευτικά 
έγγραφα (τιμολόγιο, δελτίο αποστολής κλπ) τωνγεωργι- 

κών προϊόντων και τροφίμων που καταχωρούνται δυνάμει 
του «Κανονισμού» ως ΠΟΠ ή ΠΓΕ, εκτός των άλλων υπο¬ 
χρεωτικών ή και προαιρετικών ενδείξεων που προβλέπο- 
νται στην κείμενη κοινοτική και εθνική νομοθεσία, πρέπει 
να αναγράφονται: 

1.1 Οι ενδείξεις «Προστατευόμενη Ονομασία Προέλευ¬ 
σης (ΠΟΠ)» ή «Προστατευόμενη Γεωγραφική Ένδειξη 
(ΠΓΕ)» στην ελληνική ή οιαδήποτε άλλη επίσημη κοινοτι¬ 
κή γλώσσα, ανάλογα με την κατηγορία των καταχωρημέ- 
νων προϊόντων, μόνο εφόσον αυτά έχουν ελεγχθεί και πι¬ 
στοποιηθεί σύμφωνα με τους Κανονισμούς Ελέγχου και 
Πιστοποίησης καταχωρημένων Προϊόντων ΠΟΠ και ΠΓΕ 
του ΟΠΕΓΕΠ και της παρούσας. 

1.2 Η σήμανση πιστοποίησης του ΟΠΕΓΕΠ, η οποία δη- 
μιουργείται σύμφωνα με το άρθρο 39 του Ν. 2637/98, κατ’ 
εφαρμογή του άρθρου 6(α) του Καν(ΕΟΚ)2037/93 της 
Επιτροπής. 

Το κοινοτικό σύμβολο, που αναφέρεται στον Καν. (ΕΟΚ) 
2037/93της Επιτροπής, όπως έχειτροποποιηθεί και ισχύ¬ 
ει, δύναται να επιτίθεται προαιρετικά επί των καταχωρη¬ 
μένων προϊόντων που αναφέρονται στην παρ. 1 του πα¬ 
ρόντος άρθρου, μετά από αίτηση του ενδιαφερομένου 
στονΟ.Π.Ε.ΓΕ.Π. Η αναπαραγωγή του κοινοτικού συμβό¬ 
λου και των σχετικών ενδείξεων, η διαχείριση και ο έλεγ¬ 
χος αναπαραγωγής τους ανατίθεται στον Ο.Π.Ε.ΓΕ.Π.. 

2. Οι όροι χρήσης των ως άνω αναφερομένων ενδείξε¬ 
ων, του κοινοτικού συμβόλου καθώς και της σήμανσης πι¬ 
στοποίησης του ΟΠΕΓΕΠ περιγράφονται λεπτομερώς 
στους Κανονισμούς Ελέγχου και Πιστοποίησης καταχω¬ 
ρημένων Προϊόντων ΠΟΠ και ΠΓΕ του ΟΠΕΓΕΠ. 

3. Σύμφωνα με την παράγραφο 1 του άρθρου 13 του 
«Κανονισμού», οι καταχωρημένες ονομασίες προέλευ¬ 
σης προστατεύονται από οποιαδήποτε άμεση ή έμμεση 
χρησιμοποίηση όρων, αναφορών, ενδείξεων και λοιπά 
στην επισήμανση καθώς και σε κάθε διαφημιστικό μέσο 
(έντυπο και ηλεκτρονικό) ή συνοδευτικό έγγραφο, των γε¬ 
ωργικών προϊόντων και τροφίμων, που δεν καλύπτονται 
από την καταχώρηση, όπου είναι δυνατό να παραπλανή¬ 
σουν τους καταναλωτές. 

Άρθρο 9 

Κυρώσεις και λοιπά μέτρα 

Εφόσον κατά τη διενέργεια των ελέγχων του άρθρου 5 
της παρούσας ή κατόπιν τεκμηριωμένων καταγγελιών ή 
ύστερα από ελέγχους που διενεργούνται από άλλες Υπη¬ 
ρεσίες του Δημοσίου στο πλαίσιο των αρμοδιοτήτων 
τους, διαπιστώνονται παρατυπίες ή παραβάσεις της κεί¬ 
μενης κοινοτικής και εθνικής νομοθεσίας που αφορούντα 
καταχωρημένα γεωργικά προϊόντα ή τρόφιμα ΠΟΠ ή 
ΠΓΕ, επιβάλλονται οι παρακάτω διοικητικές κυρώσεις, με 
τη διαδικασία του άρθρου 10 της παρούσας, ανεξαρτή¬ 
τως άλλων ποινών και διοικητικών κυρώσεων που προ- 
βλέπονται από άλλες διατάξεις, ως ακολούθως: 

1. Στην περίπτωση παρατυπιών όπως: 

α) δήλωσης ανακριβών στοιχείων εκ μέρους του παρα¬ 
γωγού ή/και μεταποιητή, ή/και επεξεργαστή ή/και συ- 
σκευαστή, 

β) πλημμελούς τήρησης των όρων που καθορίζονται 
στη σύμβαση ελέγχου ή/και σε άλλες γραπτές δεσμεύ¬ 
σεις, 

απευθύνεται έγγραφη σύσταση για συμμόρφωση εντός 
καθοριζόμενου, από τον ΟΠΕΓΕΠ, χρονικού διαστήμα¬ 
τος. 


Στην περίπτωση μη συμμόρφωσης στην ως άνω έγγρα¬ 
φη σύσταση, επιβάλλεται πρόστιμο μέχρι 3000 €, με την 
διαδικασία του άρθρου 10 της παρούσας. 

2. Στην περίπτωση που διαπιστώνονται παραβάσεις 
όσον αφορά: 

2.1 την τήρηση των προδιαγραφών καταχώρησης, που 
αναφέρονται στην κείμενη κοινοτική και εθνική νομοθε¬ 
σία, ή 

2.2 την χρήση των ενδείξεων, σημάτων, συμβόλων και 
λοιπών μέσων προβολής και διαφήμισης, όπως αναφέρο- 
νται στον «Κανονισμό» και στην παρούσα, επιβάλλονται 
σωρευτικά οι κάτωθι κυρώσεις: 

α) απόσυρση από την αγορά των προϊόντων στα οποία 
διαπιστώθηκε η παράβαση, με έξοδα και ευθύνη του πα¬ 
ραβάτη υπό την επίβλεψη του ΟΠΕΓΕΠ. 

β) πρόστιμο, ανάλογα με τη βαρύτητα της παράβασης, 
μέχρι 30.000 €. 

Στην περίπτωση συρροής των ανωτέρω παραβάσεων, 
επιβάλλεται πρόστιμο μέχρι 60.000 €, ενώ σε περίπτωση 
υποτροπής εντός χρονικού διαστήματος 2 ετών, τα πα¬ 
ραπάνω πρόστιμα διπλασιάζονται. 

3. Στην περίπτωση διαπίστωσης παραβάσεων που αφο¬ 
ρούν στη διακίνηση - εμπορία των εν λόγω προϊόντων και 
τροφίμων και ειδικότερα: 

3.1 Τοποθέτηση στην αγορά προϊόντων ή τροφίμων στα 
οποία δεν έχουν τηρηθεί οι προδιαγραφές καταχώρησης 
που αναφέρονται στην κείμενη κοινοτική και εθνική νομο¬ 
θεσία και φέρουν τις ενδείξεις και τη σήμανση που ανα- 
φέρονται στο άρθρο 8 της παρούσας, 

3.2 Τοποθέτηση στην αγορά προϊόντων ή τροφίμων της 
ως άνω υποπαραγράφου 3.1 του παρόντος άρθρου με εν¬ 
δείξεις που προκαλούν παραπλάνηση των καταναλωτών 
και συνιστούν αθέμιτο ανταγωνισμό, 

επιβάλλονται: 

α) αφαίρεση των ενδείξεων, σημάτων και συμβόλωντου 
άρθρου 8 της παρούσας από όλη την παρτίδα ή όλη την 
παραγωγή των προϊόντων στα οποία διαπιστώθηκε η πα¬ 
ράβαση, με έξοδα και ευθύνη του παραβάτη, υπάτην επί¬ 
βλεψη του ΟΠΕΓΕΠ και 

β) πρόστιμο μέχρι 300.000 € 

4. Στις περιπτώσεις άρνησης ή παρεμπόδισης ή/και εξα¬ 
πάτησης των εντεταλμένων οργάνων ελέγχου κατά την 
άσκηση των καθηκόντων τους, επιβάλλεται πρόστιμο μέ¬ 
χρι 20.000 €. 

5. Εφόσον στις ως άνω περιπτώσεις διαπιστωθεί ότι ο 
παραβάτης δεν είναι εγγεγραμμένος στο μητρώο του άρ¬ 
θρου 7 της παρούσας και έκανε χρήση των προστατευό- 
μενων ενδείξεων, σημάτων και συμβόλων του άρθρου 8 
της παρούσας, εξουσιοδοτείται ο Ο. Π.Ε.ΓΕ. Π. να δύναται 
να προσφύγει στα αρμόδια δικαστήρια, αξιώνοντας απο¬ 
ζημίωση, επιπλέον των προβλεπόμενων κυρώσεων του 
παρόντος άρθρου. 

6. Σε όλες τις περιπτώσεις παρατυπιών ή/και παραβά¬ 
σεων, ο Ο.Π.Ε.ΓΕ.Π. διατηρείτο δικαίωμα διαγραφήςτων 
ελεγχομένων από το Μητρώο του άρθρου 7 της παρού¬ 
σας για χρονικό διάστημα που συμφωνείταιαπό κοινού με 
το Υπουργείο Γεωργίας. 

7. Τα παραπάνω πρόστιμα εισπράττονται κατά τις δια¬ 
τάξεις του Κώδικα Εισπράξεως Δημοσίων Εσόδων (ΚΕ- 
ΔΕ), αποτελούν έσοδα του Κρατικού Προϋπολογισμού 
και αναπροσαρμόζονται με απόφαση του Υπουργού Γε¬ 
ωργίας και Οικονομίας και Οικονομικών. 

8. Γ ια την επιβολή όλωντων κυρώσεων-προστίμων που 
περιγράφονται στο παρόν άρθρο συνεκτιμώνται η σοβα¬ 
ρότητα και η διάρκεια της παράβασης, η παραγόμενη ή 
και διακινούμενη ποσότητα του προϊόντος ΠΟΠ ή/και 
ΠΓΕ, ο κύκλος εργασιώντης επιχείρησης, το μέγεθος αυ¬ 
τής σε τοπική ή πανελλήνια κλίμακα, ο αριθμός των απα¬ 
σχολούμενων κ.λπ. 

Άρθρο 10 

Σύσταση Επιτροπών Εξέτασης Παρατυπιών 
και Παραβάσεων (ΕΠ & Π) και 
Διαδικασία Επιβολής Διοικητικών Κυρώσεων 
και Προστίμων 

1. Οι διοικητικές κυρώσεις της παραγράφου 1 του άρ¬ 
θρου 9 επιβάλλονται με απόφαση του Υπουργού Γεωρ¬ 
γίας κατόπιν εισήγησης του Δ.Σ. του Ο.Π.Ε.ΓΕ.Π. 

2. Γιατην εφαρμογή των διατάξεων των παραγράφων 2, 
3 και 4 του άρθρου 9 της παρούσας συστήνονται οι πα¬ 
ρακάτω επιτροπές: 

- Α' βάθμια τριμελής Επιτροπή Εξέτασης Παρατυπιών 
και Παραβάσεων που συγκροτείται από: 

α) τον προϊστάμενο τμήματος της Δ/νσης Νομοπαρα¬ 
σκευαστικού Έργου και Νομικών Υποθέσεων του Υπουρ¬ 
γείου Γεωργίας ως Πρόεδρο, με τον αναπληρωτή του, 
που ορίζονται από το Γ ενικό Γ ραμματέα του Υπουργείου 
Γεωργίας. 

β) τονπροϊστάμενοτμήματοςτων αρμόδιων υπηρεσιών 
του Υπουργείου Γεωργίας, με τον αναπληρωτή του, που 
ορίζονται από το Γενικό Γ ραμματέα του Υπουργείου Γε¬ 
ωργίας. 

γ) έναν υπάλληλο του Ο. Π. Ε. ΓΕ. Π., που προτείνεται από 
το Δ/ντα Σύμβουλο, με τον αναπληρωτή του. 

- Β' βάθμια τριμελής Επιτροπή Εξέτασης Παρατυπιών 
και Παραβάσεων, που συγκροτείται από: 

α) τον Δ/ντη αρμόδιας Δ/νσης του Υπουργείου Γεωρ¬ 
γίας ως Πρόεδρο, με αναπληρωτή Δ/ντη συναρμόδιας 
Δ/νσης που ορίζονται από το Γενικό Γραμματέα του 
Υπουργείου Γεωργίας. 

β) τον προϊστάμενο της Δ/νσης Νομοπαρασκευαστικού 
Έργου και Νομικών Υποθέσεων του Υπουργείου Γεωρ¬ 
γίας, με τον αναπληρωτή του. 

γ) τον προϊστάμενο της Δ/νσης Πιστοποίησης και Προ- 
διαγραφώντου Ο.Π.Ε.ΓΕ.Π. με τον αναπληρωτή του, που 
προτείνονται από το Δ/ντα Σύμβουλο του Ο.Π.Ε.ΓΕ.Π. 

Χρέη Γ ραμματέα στις παραπάνω Επιτροπές εκτελεί 
υπάλληλος του Ο.Π.Ε.ΓΕ.Π., που προτείνεται με τον ανα¬ 
πληρωτή του από το Δ/ντα Σύμβουλο του Ο.Π.Ε.ΓΕ.Π. 

3. Η συγκρότηση των παραπάνω Επιτροπών γίνεται με 
απόφαση του Υπουργού Γεωργίας με την οποία ορίζεται 
και η θητεία τους. Γ ια την αντικατάσταση των μελών κατά 
τη διάρκεια της θητείας τους, τη σύνθεση, τις συνεδριά¬ 
σεις, την λειτουργία και τη λήψη αποφάσεωντων εν λόγω 
Επιτροπών, εφαρμόζονται οι διατάξεις της παρ. 6 του άρ¬ 
θρου 13 και των άρθρων 14 και 15του Ν. 2690/1999 (ΦΕΚ 
Α' 45). 

4. Εφόσον κατά τη διενέργεια των προβλεπόμενων στο 
άρθρο 5 ελέγχων, τα εντεταλμένα όργανα ελέγχου διαπι¬ 
στώσουν παραβάσεις της κείμενης νομοθεσίας, κοινοτι¬ 
κής ή/και εθνικής, για τα γεωργικά προϊόντα και τρόφιμα 
που φέρουντις ενδείξεις «ΠΟΠ», «ΠΓΕ», το κοινοτικό σύμ¬ 
βολο και της σήμανσης πιστοποίησης που αναφέρονται 
στο άρθρο 8 της παρούσας, διαβιβάζουν το πρακτικό 
ελέγχου στονΟΠΕΓΕΠ, ο οποίος το κοινοποιεί στον Πρό¬ 


εδρο της Α'βάθμιας Επιτροπής ΕΠ και Π και στον ενδια¬ 
φερόμενο, με αποδεικτικό επίδοσης, προκειμένου να πα¬ 
ράσχει διευκρινήσεις στην Επιτροπή εντός αποκλειστι¬ 
κής προθεσμίας 10 εργάσιμων ημερών. Η τριμελής 
Α'βάθμια Επιτροπή ΕΠ & Π καλείται από τον Πρόεδρό της, 
με δική του πρωτοβουλία ή κατόπιν αιτήματος του ΟΠΕ- 
ΓΕΠ, εντός 20 ημερών από την υποβολή του πρακτικού 
ελέγχου στον ΟΠΕΓΕΠ. Η Α'βάθμια Επιτροπή ΕΠ & Π έχει 
την αρμοδιότητα να κρίνει και να επιβάλλει κυρώσεις του 
άρθρου 9 της παρούσας απόφασης. 

5. Η απόφαση της Α'βάθμιας Επιτροπής πρέπει να είναι 
αιτιολογημένη και να κοινοποιείται άμεσα, με ευθύνη του 
ΟΠΕΓΕΠ, στον ενδιαφερόμενο με αποδεικτικό επίδοσης 
καθώς και στις αρμόδιες υπηρεσίες του Υπουργείου Γε¬ 
ωργίας. Επίσης στην εν λόγω απόφαση γίνεται μνεία του 
δικαιώματος προσφυγής στη Β'βάθμια Επιτροπή ΕΠ & Π 
και της σχετικής προθεσμίας. 

6. Κατά της απόφασης της Α'βάθμιας Επιτροπής, ο εν¬ 
διαφερόμενος μπορεί να προσφύγει εντός δεκαπέντε 
(15) εργασίμων ημερών από την κοινοποίησή της σε αυ¬ 
τόν, στη Β'βάθμια Επιτροπή, η οποία το αργότερο εντός 
20 ημερών από τη λήψη προσφυγής, συγκαλείται από τον 
Πρόεδρό της. Η ένσταση υποβάλλεται στον ΟΠΕΓΕΠ. 

7. Τα θέματα στην Α'βάθμια και Β'Βάθμια Επιτροπή ει- 
σηγούνται οι κατά περίπτωση αρμόδιοι υπάλληλοι του 
ΟΠΕΓΕΠ. 

8. Στις συνεδριάσεις της Α'βάθμιας και Β'Βάθμιας Επι¬ 
τροπής καλείται από τον ΟΠΕΓΕΠ και ο ενδιαφερόμενος, 
ο οποίος μπορεί να παρίσταται αυτοπροσώπως ή με πλη¬ 
ρεξούσιό του και να καταθέτει πρόσθετες εξηγήσεις ή 
στοιχεία για την εξεταζόμενη υπόθεσή του. Η γνωστοποί¬ 
ηση της ημερομηνίας καιτου τόπου συνεδρίασης της Επι¬ 
τροπής γίνεται με έγγραφο του Προέδρου που επιδίδεται 
με απόδειξη στον ενδιαφερόμενο τουλάχιστον 48 ώρες 
πριν τη συνεδρίαση. 

9. Η απόφαση της Β'βάθμιας Επιτροπής ή η απόφαση 
της Α'βάθμιας Επιτροπής κατά της οποίας δεν ασκήθηκε 
ένσταση, καθίσταται οριστική ύστερα από επικύρωσή της 
με απόφαση του Υπουργού Γεωργίας και κοινοποιείται με 
ευθύνη του ΟΠΕΓΕΠ στον ενδιαφερόμενο καθώς και στις 
αρμόδιες υπηρεσίες και φορείς για την εκτέλεσή της. 

10. Σε περίπτωση καταφανούς παράβασης που αφορά 
την δημόσια υγεία ή εξαπάτηση του καταναλωτικού κοι¬ 
νού, ο πρόεδρος του ΟΠΕΓΕΠ δύναται να ζητά την συν¬ 
δρομή των αρμόδιων Υπηρεσιώντου Δημοσίου προκειμέ¬ 
νου να αποσύρονται από την αγορά άμεσα όλα τα προϊό¬ 
ντα της παρτίδας που διαπιστώθηκε το πρόβλημα ή η 
απάτη. Σε αυτή την περίπτωση, πέραν των όποιων διοικη¬ 
τικών κυρώσεων που προβλέπονται στην παρούσα από¬ 
φαση ή σεάλλες διατάξεις, επιβάλλεται η κύρωση της 
αφαίρεσης από τον παραβάτη της έγκρισης παραγωγής 
ή και διακίνησης προϊόντων που αναφέρονται στο άρθρο 
4 της παρούσας απόφασης. 

11. Οι διατάξεις του παρόντος άρθρου εφαρμόζονται 
και σε περίπτωση τεκμηριωμένων καταγγελιών ή ύστερα 
από ελέγχους που διενεργούνται από άλλες υπηρεσίες 
του Δημοσίου στο πλαίσιο των αρμοδιοτήτων τους, 
εφ'όσον διαπιστώνονται παρατυπίες ή παραβάσεις της 
κείμενης κοινοτικής ή/και εθνικής νομοθεσίας που αφο¬ 
ρούν τα καταχωρημένα γεωργικά προϊόντα ή τρόφιμα 
ΠΟΠ ή ΠΓΕ. 

12. Η Γραμματειακή υποστήριξη των Επιτροπών της 
παρ. 2 του παρόντος άρθρου, τα έξοδα λειτουργίας τους 

και οι αποζημιώσεις των μελών τους, καθορίζονται με 
απόφαση του Δ.Σ. του ΟΠΕΓΕΠ, σύμφωνα με το άρθρο 35 
του ν. 2637/98 (Α'200). 

Άρθρο 11 

Μεταβατικές Διατάξεις 

1. Οι κατά τόπους Γεωργικές Υπηρεσίες των Νομαρχια¬ 
κών Αυτοδιοικήσεων συνεχίζουν να ελέγχουν και να πι¬ 
στοποιούντο γεωργικά προϊόντα ή/καιτα τρόφιμα που δι¬ 
καιούνται να φέρουν επί της επισήμανσής τους τις ενδεί¬ 
ξεις ΠΟΠ και ΠΓΕ καθώς και το κοινοτικό σύμβολο, το 
αργότερο επί έξι μήνες από τη δημοσίευση της παρούσας 
στην Εφημερίδα της Κυβέρνησης, σύμφωνα με την κείμε¬ 
νη κοινοτική και εθνική νομοθεσία, εξαιρουμένων των γα¬ 
λακτοκομικών προϊόντων για τα οποία το παραπάνω διά¬ 
στημα καθορίζεται σε τρεις (3) μήνες. 

2. Εντός του ως άνω οριζόμενου χρονικού ορίου: 

2.1 Οι παραπάνω αναφερόμενες Υπηρεσίες διαβιβά- 
ζουντους σχετικούς φακέλους που αφορούντα προϊόντα 
ΠΟΠ/ΠΓΕ στον ΟΠΕΓΕΠ και συνεργάζονται μαζί του για 
τα θέματα που αφορούν τα εν λόγω προϊόντα. 

2.2 Οι Νομάρχες ορίζουν τους υπαλλήλους των Υπηρε¬ 
σιών της Νομαρχιακής Αυτοδιοίκησης σύμφωνα με την 
παράγραφο 1 του άρθρου 5 της παρούσας. 

2.3 Ο ΟΠΕΓΕΠ εκπονεί και εκδίδει τους Κανονισμούς 
Ελέγχου και Πιστοποίησης των καταχωρημένων προϊό¬ 
ντων ΠΟΠ και ΠΓΕ και εκπονεί τη σήμανση πιστοποίησης 
που αναφέρεται στο εδάφιο 1.2 της παραγράφου 1 του 
άρθρου 8 της παρούσας 

Οι εγκρίσεις παραγωγής, μεταποίησης ή/και συσκευα- 
σίας που έχουν χορηγηθεί έως και την εκπνοή των προ¬ 
θεσμιών της παρ.1 του παρόντος άρθρου, ισχύουν μέχρι 
τη λήξη της τρέχουσας παραγωγικής περιόδου, για την 
οποία έχουν χορηγηθεί, με την επιφύλαξη εφαρμογής 
των διατάξεων της παρούσας απόφασης. 

3. Ο Ο.Π.Ε.ΓΕ.Π. δύναται να πραγματοποιεί ελέγχους 
για την τήρηση των όρων παραγωγής, διακίνησης, εμπο¬ 
ρίας και επισήμανσης των γαλακτοκομικών προϊόντων 
ΠΟΠ και ΠΓΕ απάτην έναρξη ισχύος της παρούσας από¬ 
φασης. 

Άρθρο 12 
Γ ενικές Διατάξεις 

1.0 Ο.Π.Ε.ΓΕ.Π. υποχρεούταιτο αργότερο μέχριτις 31 
Μαρτίου κάθε έτους να υποβάλλει στις αρμόδιες υπηρε¬ 
σίες του Υπουργείου Γεωργίας σχηματική έκθεση όσο 
αναφορά τους ελέγχους των καταχωρημένων προϊόντων 
ΠΟΠ και ΠΓΕ καθώς και το μητρώο του άρθρου 7 της πα¬ 
ρούσας. 


2. Με απόφαση του Υπουργού Γεωργίας που δημοσιεύ¬ 
εται στην Εφημερίδα της Κυβερνήσεως ρυθμίζεται κάθε 
αναγκαίο θέμα και λεπτομέρεια για την εφαρμογή των 
διατάξεων της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,12 Ιανουάριου 2004 

οι ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

Ν. ΧΡΙΣΤΟΔΟΥΛΑΚΗΣ Κ. ΣΚΑΝΔΑΛΙΔΗΣ 

ΥΦΥΠ ΑΝΑΠΤΥΞΗΣ ΓΕΩΡΓΙΑΣ 

Κ. ΚΟΥΛΟΥΡΗΣ Γ. ΔΡΥΣ 

-♦- 

Αριθ. Οικ.216125 (2) 

Μετάθεση ημερομηνίας υπογραφής των συμβάσεων βιο¬ 
μηχανικής τομάτας για την περίοδο 2004-2005. 

Ο ΥΦΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρ. 22 παρ. 3 του Ν. 992/79 «Πε¬ 
ρί οργανώσεως των Διοικητικών Υπηρεσιών για την εφαρ¬ 
μογή της Συνθήκης Προσχώρησης της Ελλάδος στις ΕΚ 
κ.λπ.». 

2. Τις διατάξεις των Καν. (ΕΚ) 2201/96, 2699/2000 και 
1535/2003. 

3. Την 240919/22.2.2002 απόφαση Υπ. Γεωργίας «Πα¬ 
ραγωγή και διάθεση βιομηχανικής τομάτας περιόδου 
2002/2003 και εφεξής». 

4. Την 399580/30.10.2001 απόφαση Πρωθυπουργού 
και Υπουργού Γεωργίας «Ανάθεση αρμοδιοτήτων στους 
Υφυπουργούς Γ εωργίας Ευάγγελο Αργύρη και Φώτη Χα- 
τζημιχάλη» (ΦΕΚ 1479/τ.Β'). 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Για τη περίοδο 2004 - 2005 ως τελευταία ημερομηνία 
υπογραφής των συμβάσεων στον τομέα της μετατροπής 
βιομηχανικής τομάτας (Καν. 1535/03, άρθρ. 6παρ. 1) κα¬ 
θορίζεται η 10η Μαρτίου 2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιανουάριου 2004 

Ο ΥΦΥΠΟΥΡΓΟΣ 

Ε. ΑΡΓΥΡΗΣ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βί .9 γ - β-ΓΠΗΪΙ: \λ/θ 5 [τ 1331 θγ @ Θ1.9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


(2410)597449 
(26610) 89127 
(26610) 89105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• ΓιαταΦΕΚαπόΙ μέχρι 16 σελίδες σε 1 θιιιό, προσαυξανόμενη κατά 0,20 θιιιό για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θιιιό ανά σελίδα. 

Σε μορφή Οϋ: 


Τεύχος 


Περίοδος 


Ευκο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων 
Ν.Π.Δ.Δ. 

Παράρτημα 


Ετήσιο 

Ετήσιο 

Ετήσιο 


Εμπορικής και Βιομηχανικής Ιδιοκτησίας Ετήσιο 
Ανωτάτου Ειδικού Δικαστηρίου Ετήσιο 

Διακηρύξεων Δημοσίων Συμβάσεων Ετήσιο 

Διακηρύξεων Δημοσίων Συμβάσεων Εβδομαδιαίο 

Α.Ε. & Ε.Π.Ε Μηνιαίο 


50 

50 

50 

100 

5 

200 

5 

100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυτο προσαυξανόμενη 
κατά 1 βυτο ανά 50 σελίδες. 

Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-Γοητ διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210-9472555 , ίαχ :210-9472556 ίηΐθίτίθΐ: ΗΗρ://νννννν.Θΐ. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβΓηβί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 ουτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΓΠΘΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































